# Joan Baptista Viza i Caball

Joan Baptista Viza i Caball (Barcelona, 14 de novembre de 1884 - 1979) fou un advocat, empresari i polític barceloní de filiació carlina.

## Biografia

Va néixer al desaparegut carrer de la Riera de Sant Joan de Barcelona, fill de Joaquim Viza i Martí (1851-1931), natural de Mataró, i de Concepció Caball i Fargas (*-1926), natural de Barcelona.
Llicenciat en dret, empresari del sector de la construcció i de la navegació i financer, va escriure algunes peces de temes socials a El Correo Catalán, del que n'era col·laborador habitual. Era casat amb Dolores de Molins de Sentmenat.
De 1922 a 1924 fou president de la Joventut del Círculo Tradicionalista de Barcelona, integrat a la Comunió Tradicionalista (sector jaumista), partit pel que fou escollit regidor de l'Ajuntament de Barcelona en 1922. En aquell temps visità el pretendent Don Jaume a París.
En 1931 fou responsable de la Junta Tradicionalista de Catalunya, però el 1935 es va integrar en el Partido Agrario Español. Quan esclatà la guerra civil espanyola va fugir a Burgos, on va treballar a l'Oficina de Premsa del bàndol revoltat, i de la Junta Carlista de Guerra.
A la dècada de 1950 encara col·laborava amb el El Correo Catalán. Fou membre de la Unió de Propietaris de Bellaterra i un dels impulsors el 1972 de la Universitat Autònoma de Barcelona, raó per la qual el 1972 li fou dedicada una avinguda a Cerdanyola del Vallès.
Es va casar amb Maria Dolors de Molins i de Sentmenat (Manila, 1883 - Barcelona, 1965).

## Obres

* Círculo Tradicionalista de Barcelona. Memoria leída por el señor secretario, don Juan Viza, en la reunión general ordinaria celebrada el día 27 de marzo de 1910
* Aspecto político del feminismo. La mujer y el derecho del sufragio (1911)
* De re tradicionalista: comentaris sobre l'estat actual del Partit Tradicionalista Català (1918)
* Orientación tradicionalista en el problema social (1920)
* Los Valors del Tradicionalisme (1922)
* Acabada la propaganda... (1932)
* La Lección de César (1934)
* De acción social (1935)
* Rosa-roja y flor de lis (1936)
* La mochila del soldado: novela de guerra (1937)
* Valorización del descanso (1937)
* Setenta años de aprendizaje (1954)
* Cinco años más... y tres novelas (1960)

## Referències

* ↑ Més informació sobre aquest carrer, que el 1911 va desaparèixer quan es va construir la Via Laietana, al web Barcelofília.
* ↑ Registre de Naixements de l'Ajuntament de Barcelona, any 1884, número de registre 6284. La inscripció indica el cognom Vira en comptes de Viza.
* ↑ Ferrer Dalmau, Melchor. Historia del Tradicionalismo Español. XXIX. Sevilla: Editorial Católica Española, 1960, p. 154.
* ↑ Julià Cèlia Canyelles. Els governs de la ciutat de Barcelona (1875-1930). Ajuntament de Barcelona, 2013, p.292. ISBN 978-84-9850-461-3.
* 1 2 Ferrer Dalmau, Melchor. Historia del Tradicionalismo Español. XXIX. Sevilla: Editorial Católica Española, 1960, p. 34.
* ↑ SARDAÑOLA: El nombre de Juan Bautista Viza Caball a la avenida de acceso a Bellaterra, La Vanguardia, 21 d'octubre de 1972
* ↑ «Bodas de oro». La Vanguardia, 14-09-1956, pàg. 16.
* ↑ Nascuda a Manila el 8 de desembre de 1883, filla d'Artur de Molins i de Lemaur i de Carlota de Sentmenat i de Saénz.